cyanic-selkie/wikianc huggingface dataset:
Ֆանիս Քրիստոդուլու
Մասնագիտական կարիերա
Կարիերան սկսել է «Դաֆնի» երիտասարդական հավաքականում, այնուհետև իր կարիերայի մեծ մասն (1983–1997) անցկացրել է «Պանիոնիոսում»՝ նրանց հետ նվաճելով 1991 թվականի Հունաստանի գավաթը։ Հիմնականում թեթև հարձակվող էր, բայց նրա հիանալի հմտությունները նրան թույլ են տվել խաղալ բոլոր հինգ դիրքերում։ Շատ լրագրողներ նրան անվանում էին «Եվրոպական Չարլզ Բարքլի»։ Քրիստոդուլուն իր կարիերայի վերջին տարիներն անցկացրել է «Պանաթինաիկոս»-ում և նրանց հետ 1997–98 մրցաշրջանում հաղթել Հունաստանի լիգայի առաջնությունում։ Մեկ տարի անց թողել է բասկետբոլը։
Անձնական
Քրիստոդուլույի ավագ եղբայրը՝ Քրիստոսը, նույնպես պրոֆեսիոնալ բասկետբոլիստ էր։ Նրանք միասին խաղացել են «Պանիոնիոս» մարզական ակումբում։
Ապիչատպոն Վիրասետակուլ
Ապիչատպոն Վիրասետակուլ (թայերեն՝ อภิชาติพงศ์ วีระเศรษฐกุล, ), թաիլանդացի անկախ կինոռեժիսոր, սցենարիստ և պատմողական տեսակետից ոչ ավանդական ֆիլմերի («Առեղծվածային կեսօրվա օբյեկտ» (2000), «Օրհնյալ է ձերը» (2002), «Արևադարձային հիվանդություն» (2004), «Սինդրոմներ և դար» (2006)) պրոդյուսեր։ 2010 թվականին նրա «Իր նախկին կյանքերը հիշող հորեղբայր Բունմին» ֆիլմը արժանացել է «Ոսկյա արմավենու ճյուղ» մրցանակին։ Դժվար արտասանվող անվան պատճառով ռեժիսորը խնդրել է, որ իրեն անվանեն Ջո։
Կենսագրություն
Առաջին կրթությամբ ճարտարապետ է։ 1990-ականների կեսերին հաճախել է Չիկագոյի կոնոդպրոց։ Սկսել է որպես փորձնական վավերագրող։ Նկարահանել է մեկ տասնյակից ավելի կարճամետրաժ ֆիլմեր։ 1999 թվականին ստեղծել է Kick the Machine փոքր կինոընկերությունը, որը զբաղվում է նրա ֆիլմերի արտադրությամբ (որպես կանոն եվրոպական ստուդիաների հետ համատեղ արտադրանքներով)։ Նախընտրում է աշխատել ոչ պրոֆեսիոնալ դերասանների հետ։ Ռեժիսորը բացահայտ համասեռական է։ Նրա որոշ ֆիլմերում տեսարանների անկեղծությունը Թաիլանդում գրաքննության հետ կապված խնդիրներ է առաջացրել։
Ստեղծագործություն
Վիրասետակուլի ֆիլմերն ունեն ոչ ավանդական պատմողական կառուցվածք (տիտրերի տեղադրում ֆիլմի կեսից, սյուժեների հետագծերի հատում, հերոսների մոտիվացիաների դանդաղ բացահայտում)։ Նրանց մեջ հաճախ են հայտնվում ջունգլիները, միստիկան, հոգիների վերամարմնավորումը և համասեռականությունը։ Ավանդական պատմողական գծի բացակայությունը քննադատներին թույլ է տալիս Վիրասետակուլի ֆիլմերը մեկնաբանել «որպես տարօրինակ նշանների անպտուղ կուտակումներ, որոնք զուրկ են վերծանման ենթակա իմաստից» ։ Անդրեյ Պլախովը նրան դասում է նոր սերնդի ռեժիսորների շարքին․ «հանգիստ պատմողական կառուցվածքի» սիրահար, որը «ժխտում է կինո գաղափարը որպես պատմություն և կինոն՝ որպես զվարճանք» ։ Բորիս Նելեպոյի կարծիքով արևը ռեժիսորի բոլոր ֆիլմերի գլխավոր հերոսն է։ Վիրասետակուլն ասում է, որ «Օրհնյալ է ձերը» ֆիլմի համար նկարահանվել է աստղի գլխավոր դերում. երկրորդ դերը ջունգլիներում է։ Քարանձավը ռեժիսորական կինոնկարների առանցքային պատկերն է և հավանաբար նրա ստեղծագործության մասին խոսելու համար պետք է ներդրվի նոր տերմին՝ «Ափիչատպոնգի քարանձավ»։ Այս պատկերը երևում է նրա բոլոր ժապավեններում ։
Մրցանակներ
Նրա աշխատանքներն արժանացել են աշխարհի խոշորագույն կինոփառատոնների մրցանակներին։ Այսպիսով, «Արևադարձային հիվանդություն»-ը 2004 թվականի Կաննի կինոփառատոնում արժանացել է ժյուրիի մրցանակին, «Օրհնյալ է ձերը» ֆիլմը շահել է 2002 թվականի Կաննի կինոփառատոնի «Հատուկ տեսք» նախագծի գլխավոր մրցանակը , իսկ «Սինդրոմներ և դար» ֆիլմը, որի պրեմիերան կայացել է Վենետիկի 63-րդ կինոփառատոնին , դարձել է առաջին թաիլանդական ֆիլմը, որը ներկայացվել է Վենետիկի կինոփառատոնի մրցութային ծրագրում։ 2010 թվականին «Իր նախկին կյանքերը հիշող հորեղբայր Բունմին» ֆիլմը Կաննի կինոփառատոնում ստացել է «Ոսկյա արմավենու ճյուղ» մրցանակը՝ դառնալով այդ մրցանակին արժանացած առաջին թաիլանդական ֆիլմը։
Ճանաչում
2009 թվականին անգլերեն լեզվով նկարահանվել է Վիրասետակուլի ֆիլմերի մասին հոդվածների ժողովածուն (հեղինակների թվում են Բենեդիկտ Անդերսոնը և Թիլդա Սուինթոնը)։ Ջոնաթան Ռոզենբաումը նրան անվանել է ժամանակակից ամենախոստումնալից ռեժիսորներից մեկը ։ Ամփոփելով զրոյական տարիների արդյունքները՝ շատ հեղինակավոր կինոքննադատներ (մասնավորապես՝ Ջիմ Հոբերմանը) լավագույն ֆիլմերի շարքում ներառել են նրա «Արևադարձային հիվանդություն» ֆիլմը ։ Պլախովն այդ կապակցությամբ նշել է. «Զրոյական տարիների վարկանիշով այս թաիլանդացին համաշխարհային կինոցուցադրությունների ավանգարդում է՝ մեծամասամբ գերազանցելով նրան և դառնալով ժամանակակից ռեժիսորներից գլխավորը» ։
Արտաքին հղումներ
Կատեգորիա:Հուլիսի 16 ծնունդներ Կատեգորիա:1970 ծնունդներ Կատեգորիա:Թաիլանդցի կինոռեժիսորներ
Լաթակիա
Լաթակիա կամ Լաթաքիա (اللاذقية, Ալ-Լազիկիյյա), պատմական Լաոդիկեա, Սիրիայի Արաբական Հանրապետության գլխավոր նավահանգիստ։ Մտնում է Լաթակիայի շրջանի կազմի մեջ։ Բնակչությունը՝ ։ Սիրիայի հինգերորդ մեծ քաղաքն է Դամասկոսից, Հալեպից, Հոմսից և Համայից հետո։
Անվանում
Հիմնադրել են փյունիկցիները և անվանել Ռամիտա։ Հետագայում Սելևկոս I Նիկատորը քաղաքը Լաոդիկեա է վերանվանել իր մոտ` Լաոդիկեի պատվին։ Այժմյան անվանումը Լաոդիկեա անվան աղավաղված արաբերեն ձևն է ։
Ծանոթագրություններ
Կատեգորիա:Լաթակիայի գավառ Կատեգորիա:Բյուզանդիայի քաղաքներ Կատեգորիա:Սիրիայի քաղաքներ Կատեգորիա:Հին Հունաստանի քաղաքներ Կատեգորիա:Լաթակիայի մարզ Կատեգորիա:Նավահանգստային քաղաքներ Կատեգորիա:Սիրիայի բնակավայրեր Կատեգորիա:Լևանտ Կատեգորիա:Հին Հռոմի քաղաքներ Կատեգորիա:Միջերկրական ծովի նավահանգստային քաղաքներ Կատեգորիա:Առափնյա բնակավայրեր Կատեգորիա:Հռոմեական գաղութներ
Փոխադարձ պարզ թվեր
Փոխադարձ պարզ թվեր, մի քանի ամբողջ թվեր, որոնք չունեն ընդհանուր բաժանարար, բացի 1-ից և -1-ից։ Եթե այդ թվերից յուրաքանչյուրը մնացածներից ամեն մեկի հետ փոխադարձաբար պարզ է, ապա այդ բոլոր թվերը զույգ առ զույգ պարզ են (երկու թվերի դեպքում այս երկու հասկացությունները համընկնում են)։ Օրինակ, 8, 9 թվերը փոխադարձ պարզ թվեր են, բայց զույգ առ զույգ պարզ չեն։ Զույգ առ զույգ պարզ թվերի ամենափոքր ընդհանուր բազմապատիկը համարվում է 1֊ը։ Կարևոր է հասկանալ որ փոխադարձ են նրանք
Կատեգորիա:Թվերի տեսություն
Փոխակերպիչ հաճախականության
Փոխակերպիչ հաճախականության, ռադիոտեխնիկայում, էլեկտրոնային հարմարանք, որը փոփոխում է նրա մուտքին մատուցվող ռադիոազդանշանի հաճախականությունը մեկ այլ հաճախականության օժանդակ տատանումների ներգործությամբ։ Փոխակերպիչ հաճախականությունը լայնորեն կիրառում են սուպերհետերոդինային ռադիոընդունիչներում, հաճախականությունը այսպես կոչված միջանկյալ հաճախականության փոխակերպող կասկադում։
Կասերես
Կասերես, քաղաք և մունիցիպալիտետ Իսպանիայում, Էստրեմադուրայի մաս հանդիսացող նույնանուն ինքնավար պրովինցիայի վարչական կենտրոնը։ Մունցիպալիտետը գտնվում է Լյանոս դե Կասերես շրջանի կազմում։ Զբաղեցնում է 1768 կմ² տարածք։ Բնակչությունը 94179 մարդ։ Քաղաքի հովանավորները համարվում են սուրբ Խորխեն և սուրբ կույս Մարիամը Մոնտանիայից։
Պատմություն
Քաղաքը հիմնադրվել է 29 թ. 1936 թ. քաղաք եկավ գեներալ Ֆրանցիսկո Ֆրանկոն։ Կասերեսը դարձավ հեղափոխական ուժերի միավորման հիմնական կենտրոններից մեկը։ Ֆրանկոն թողեց այստեղ իր կնոջն ու աղջկան և նրանց չտեսավ մինչև Մադրիդի նվաճումն ու քաղաքացիական պատերազմի հաղթական ավարտը։
Անվանի բնակիչներ
Դիեգո Գոնսալես Օլգին - Ճիզվիտ միսիոներ, կեչուա կեզվի քերականության և բառարանի կազմող
Ժողովրդագրություն
Կասերեսը զբոսաշրջային խոշոր կենտրոն է։ 1986 թվականից Կասերեսի հին քաղաքամասն ընդգրկված է ՅՈՒՆԵՍԿՕ-ի պատրաստած Համաշխարհային ժառանգության ցանկում։
Արտաքին հղումներ
Կատեգորիա:Իսպանիայի քաղաքներ
Լիսետ
Լիսետ, հայկական գաղութ 17-19 դարերում (այժմ՝ գյուղ Ուկրանիայում ԽՍՀ Իվանո-Ֆրանկովսկի մարզում)։ Առաջին տեղեկությունը Լիսետի հայերի մասին վերաբերում է 1669 թվականին։ Լիսետի գաղութը վարչապես ենթարկվում էր Ստանիսլավի (այժմ՝ Իվանո-Ֆրանկովսկ) հայկ. քաղաքային վարչությանը։ Հայերն զբաղվում էին առևտրով և արհեստներով, հատկապես հայտնի էին կաշեգործներն իրենց մաշկագործական արհեստանոցներով։ Հայոց Սուրբ Մարիամ Աստվածածին եկեղեցին 1779 թվականին և 1830 թվականին այրվելուց հետո վերստին կառուցվել է և պահպանվել մինչև այսօր։ Եկեղեցուն կից գոյություն ուներ 4 հոգևոր եղբայրություն։ 1782 թվականին Լիսետում ապրում էին 268 հայ, 1808 թվականին՝ 800, 1820 թվականին՝ 60 ընտանիք, իսկ 1877 թվականին՝ 20։ Հայոց եկեղեցին Լիսեցում։
Կատեգորիա:Ուկրաինահայ հասարակություն
Սոլոֆրա
Սոլոֆրա (Solofra), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 12082 մարդ, բնակչության խտությունը կազմում է 132 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 83029, հեռախոսային կոդ՝ 0825։
Ժողովրդագրություն
Բնակչության աճը
Սորբո Սերպիկո
Սորբո Սերպիկո (Sorbo Serpico), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 566 մարդ, բնակչության խտությունը կազմում է 71 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 83050, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Բաֆֆինի ծով
Բաֆֆինի ծով (Baffin Bay, Baie de Baffin)։ Տարվա մեծ մասը գրեթե անհնար է նավարկությունը մեծ քանակությամբ այսբերգների պատճառով ։
Պատմություն
Առաջին եվրոպացին որ եղավ այս ծովում 1585 թ. անգլիացի Ջոն Դևիսն է։ 1616 թ. Ուիլյամ Բաֆինը կատարեց նավարկություն դեպի Բաֆինի ծով, այդ նավարկություններով Բաֆինը ապացուցեց որ հյուսիս-արևմտյան ուղին չի կարող անցնել Հուդզոնի ծոցով։
Աշխարհագրություն
Բաֆինի ծով - Հյուսիսային Սառուցյալ օվկիանոսի մաս՝ սահմանափակված է արևմուտքում՝ Բաֆինի երկիր կղզով, արևելքում՝ Գրենլանդիա կղզով, Հարավում՝ Էլսմիր կղզով։ Ատլանտյան օվկիանոսին միանում է Դևիսի նեղուցով։
Կենդանական աշխարհը
Բաֆինի ծովում ապրում է մոտ 21 000 սպիտակ կետեր, որոնք սնվում են փոքր ձկներով։ Նրանք անընդահատ վտանգի մեջ են, քանի որ ընկնում են սառցե «թակարդների» մեջ։
Ծանոթագրություններ
Կատեգորիա:Կանադայի ծովեր Կատեգորիա:Գրենլանդիայի ծովեր Կատեգորիա:Մարդկանց անունով կոչված ծովեր
Լյանոս-Օրինոկո
Լյանոս-Օրինոկո, բնամարզ Հարավային Ամերիկայի հյուսիս-արևմուտքում, Օրինոկո գետի ձախ ափին, Անդերի և Գվիանական սարահարթի միջև։ Երկարությունը մոտ 1400 կմ է, լայնությունը՝ մոտ 400 կմ։ Բնորոշ է հարթ ռելիեֆը, խոնավ ամառներով ու չոր ձմեռներով մերձհասարակածային շոգ կլիման, սավաննային բուսածածկույթը։ Տնտեսության հիմնական ճյուղը էքստենսիվ անասնապահությունն է։
Կատեգորիա:Կոլումբիայի աշխարհագրություն Կատեգորիա:Վենեսուելայի աշխարհագրություն
Միլիա (Ֆամագուստայի շրջան)
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 549 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Մարջան Ֆարսադ
Մարջան Ֆարսադ, իրանցի իրավաբան, մուլտիպլիկատոր, պատկերազարդող, երգչուհի և երգահան , որը ներկայումս բնակվում է Կանադայում ։
Ծանոթագրություններ
Կատեգորիա:Իրանցի երգչուհիներ Կատեգորիա:Իրանցի կին իրավաբաններ Կատեգորիա:Իրանցի կին մուլտիպլիկատորներ Կատեգորիա:Իրանցի կին պատկերազարդողներ Կատեգորիա:Իրանցի կին երգահաններ
Հարրի Փոթերը և Ազկաբանի բանտարկյալը (սաունդթրեք)
Արտաքին հղումներ
Կատեգորիա:Սաունդթրեքներ Կատեգորիա:Հարրի Փոթեր
Փշաձկներ
Փշաձկներ (Gasterosteidae), փշաձկնանմանների կարգի ձկների ընտանիք։
Հայտնի է 5 սեռ, 12 տեսակ։ Մանր ձկներ են, մարմնի երկարությունը 3—8 (հազվադեպ՝ 20) սանտիմետր է, քաշը՝ մինչև 5 գրամ։ Տարածված են Եվրասիայի, Հյուսիսային Ամերիկայի և Հյուսիսային Աֆրիկայի ծովային, քաղցրահամ և աղի ջրերում։ Բնորոշ են մեջքին, լողակից առաջ գտնվող 3-16 փշերը, փորային լողակում՝ մեկ, մեծ փուշը։ Բազմացման շրջանում արուները բույսերի ցողուններից, մնացորդներից, ավազից և տիղմից բույն են պատրաս տուն և լորձով ամրացնում։ Բնում 2-3 էգեր դնում են մինչև 1000 ձկնկիթ։ Արուն պահպանում է ձկնկիթը, ապա թրթուրները։
Կատեգորիա:Ձկներ
The Order: 1886
The Order: 1886, Action-adventure ժանրի տեսախաղ, որը բացառիկ է PlayStation 4-ի համար և մշակվել է Ready at Dawn ընկերության կողմից։ Խաղի նախնական թողարկվամ ամսաթիվը նշված էչ 2014 թվականի աշնան վրա, սակայն ավելի ուշ այն տեղափոխվեց 2015 թվականի փետրվարի 20-ին ։
Սյուժե
The Order: 1886-ի սյուժեի գրման գործում իր մասնակցությունն է ունեցել սցենարիստ Կիրկ Էլլիսը, ավելի հայտնի է «Ջոն Ադամս» հեռուստասերիալի սցենարական աշխատանքներով։ Խաղի սյուժեն իրենից ներկայացնում է ոչ սովորական խառնված պատմություն, որը միավորում է ֆանտաստիկան, միֆոլոգիան և գիտաֆանտաստիկան։ Համաձայն խաղի, հարյուրամյակներ առաջ մարդկանց շրջանում ծնվել են կիսարյուններ՝ մուտանտները գազանական գծերով։ Կիսարյունների և մարդկանց միջև գնում է անդադար պատերազմ, մարդակային ուժերը առաջնորդում է կլոր սեղանների ասպետներ կազմը, որը հիմնված է լեգենդար Արթուր արքաի պատմության վրա։ Օրդենը օգտագործում է հատուկ «Սև ջուր» կոչվող նյութ, որը թույլ է տալիս ասպետին ապրել հարյուրամյակներ և հեշտությամբ բուժել ստացած վերքերը ։ Բացի դրանից, սյուժեյում կան սոցալիական-քաղաքականության անհավասարության թեման, կան որոշ աղաղված տարրեր և ֆիգուրներ իրական պատմությունից։ Ինչպես նաև գլխավոր հերոսներից մեկը համարվում է մարկիզ Լաֆայետը, ազդեցիկ դեմք Ամերիկյան և ֆրանսիական հեղափոխությունից, և Նիկոլա Տեսլան ։
Մշակում
Ready at Dawn ընկերությունը ստեղծեց Լոնդոնի ալտերնատիվ տարբերակըմ համատեղելով որոշ պատմական դեպքեր տարբեր ժամանակներից։ Նաթան Ֆեյլ-Լիֆֆ, The Order: 1886-ի գեղարվեստական տնօրենը կիսվել է խաղային աշխարհի ստեղծման պատմություններով։ Խաղի հիմնական մասն են կազմում՝ Ասպետների կլոր սեղանը, ովքեր Անգլիաի պաշտպաններն են, վերաստեղծված է շատ նման սակայն պարունակում է որոշ ճարտարապետական և տեխնոլոգիական յուրահատկություններ։ Ծրագարվորողները Լոնդոնը պատկերել են որպես հարթ քաղաք, բարձր շենքերով։ Ալտերնատիվ Լոդոնը մշակելու համար ծագրավորողները մեկնել էին Անգլիա։ Չնայած խաղային Լոնդոնը, մշակված չէ նույն մասշտաբով, ծրագրավորողները փորձել են հնարավորության չափով աշխարհագրականորեն ներկայացնել դեպքերի վայրը ։
Հղղումներ
Կատեգորիա:PlayStation 4 տեսախաղեր Կատեգորիա:Մարդագայլերն արվեստում Կատեգորիա:2015
Մահվան հովիտ
Ծանոթագրություններ
Կատեգորիա:ԱՄՆ-ի անապատներ Կատեգորիա:Կալիֆոռնիա
Վիլարբասե
Վիլարբասե (Villarbasse, Vilarbasse), կոմունա Իտալիայի Պիեմոնտ մարզի Թուրին գավառում։
Բնակչությունը` 3.167 մարդ (2008 թվականի տվյալներով)։ Բնակչության խտությունը՝ 316 մարդ/կմ²։ Տարածքը՝ 10 կմ²։ Փոստային ինդեքս՝ 10090։ Հեռախոսային կոդ՝ 011։ Բնակավայրի հովանավորն է համարվում Սուրբ Նազարուսը։
Ժողովրդագրություն
Բնակչության թվաքանակի փոփոխությունները.
Ակվիլոնիա
Ակվիլոնիա (Aquilonia), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2 074 մարդ, բնակչության խտությունը կազմում է 38 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 83041, հեռախոսային կոդ՝ 00827։
Բնակավայրի հովանավոր սուրբն է Սուրբ Վիտուսը, տոնը նշվում է ամեն տարվա հունիսի 15-ին։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր Կատեգորիա:Բյուզանդիայի քաղաքներ
Մաղ
Մաղ, հյուսած ցանցով հարմարանք՝ սորուն զանգվածներ (հացահատիկ, ալյուր, շաքարավազ, հող, ավազ և այլն) մաղելու համար։ Ըստ կիրառական նշանակության ունենում է տարբեր չափի ու խտության ցանցեր, որոնք հյուսվում են կաշեփոկերից, ձիու մազից, մետաղալարից, այժմ՝ նաև սինթետիկ թելերից։ Տափակ, հարթ (վիբրացիոն, ճոճվող), թմբուկային (պատվող) և այլ մաղերը կիրառվում են հիմնականում հանքանյութերի հարստացման համար, շինարարության մեջ (հող, գաջ, ցեմենտ, ավազ և այլն մաղելու), ալրաղաց և համակցված կերերի գործարաններում։ Հայաստանում գործածվել են կաշեփոկերից հյուսված կալեմաղը կամ շատրարը (նոր կալսված հացահատիկը մաղելու համար), քարմաղը (քարերն ու պատճոտ հատիկները զատելու համար), փոկեմաղը կամ խախալը (հողն ու ծղոտի մասերը հեռացնելու համար)։ Հացի ալյուր մաղելու համար գործածվել է ձիու մազից հյուսված ալրմաղը, իսկ նշխարքի ու խմորեղենի ալյուրի համար՝ նուրբ կտորից, պղնձալարից կամ ձիու բաշի բարակ մազերից հյուսված շարմաղը (շերտիկ)։
Կատեգորիա:Կենցաղային գործիքներ Կատեգորիա:Խոհանոցային գործիքներ
Սիրո փոփոխականությունը
«Սիրո փոփոխականությունը» (Playing by Heart, «Խաղ սիրո հետ»), գեղարվեստական ֆիլմ, նկարահանվել է 1998 թվականին։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան կատակերգական դրամա ֆիլմեր Կատեգորիա:Ամուսնական դավաճանությունը ֆիլմերում
Basic Instinct
Basic Instinct (Հիմնական բնազդ), ամերիկացի երգչուհի Սիարայի ստուդիական ալբոմը՝ թողարկված 2010 թվականի դեկտեմբերի 10-ին LaFace Records և Jive Records լեյբլներում։
Ուլանների 3-րդ գունդ (Ավստրո-Հունգարիա)
Ուլանյան 3-րդ գունդ, (ամբողջական անվանումը՝ էրցհերցոգ Կառլ ի անվան կայսերական և թագավորական գալիցիական գունդ (K.u.k. Galizisches Ulanen-Regiment „Erzherzog Carl“ Nr. 3), Ավստրո-Հունգարական ուլանների կայսերական և թագավորական հեծյալ զորամիավորում ։
Մարտական ուղի
Գունդը ձևավորվել է 1801 թվականին Ուլանյան 1-ին և 2-րդ գնդերի, Կինսկու անվան 10-րդ դրագունյան ևԵվգենի Սավոյացու անվան 13-րդ դրագունյան գնդերի հիման վրա Կրակովում ։ Գնդի պատվավոր հովանավորն էր էրցհերցոգ Կառլ Թեշենցին (Կառլ Լյուդվիգ Ավստրիացի, հերցոգ Թեշենցի), ում անունը գունդը կրել է մինչև 1915 թվականը։ Գունդը մասնակցել է Նապոլեանի դեմ մղված մի քանի պատերազմների ։
1805 թվականին Ուլանյան 3-րդ գունդը կռվել է Կալդիերոյում (Իտալիա) և կռվին հաջորդած Շտիրիայով իրականացվող նահանջի ժամանակ մասնակցել նաև Էրենհաուզենի ճակատամարտին։ 1809 թվականին մարտեր է վարել Գերմանիայում։ Այնտեղ գնդի զորամասերը մասնակցել են Լանդհաուստի, Աբենսբերգ և Նոյմարկտոմի կռիվներին համապատասխանաբար Հայերսդորֆում, Լամբախում և Էբելսբերգում։ Նահանջի ժամանակ գունդը մասնակցություն է ունեցել Բլինդենմարկտի համար մղվող կռիվներին։ Ասպեր-Էսլինգյան ճակատամարտի ընթացքում Ուլանյան 3-րդ գունդը գտնվում էր պահեստում և բացազատվել էր Շտոկերաուի մոտ։ Վագրամյան ճակատամարտին գնդից մասնակցել է միայն գնդապետի դիվիզիոնը, իսկ Շտամերսդորֆի ճակատամարտին կապիտան կոմս Եվգենի Վրատիսլավացու ջոկատը 6-րդ վիեննական կամավորական գումարտակի հետ միասին իրականացրել է գրոհ և գրավել դիրքեր։ Հետագայում գունդը մասնակցել է նաև Շյոգրաբենի, Հոլաբրունի և Զնոյմոյի մարտերին։ Այդ ճակատամարտերի համար 3-րդ գնդի հրամանատար կոմս Հենրիխ Հարդեգը պարգևատրվել է Մարիա Թերեզա մեդալով։ 1813-1814 թվականներին ռուսական արշավանքների ժամանակ գունդը մասնակցել է Վերին Իտալիայով դեպի Ֆրիուլի կազմակերպված արշավին, կռվել է Տոլմինոյի և Վիլանովոյի ճակատամարտերում, ինչպես նաև մասնակցել Մինչոյի մարտերին։ Փոխգնդապետ բարոն Վիլհեյմ ֆոն Մենգենը ղեկավարում էր գնդի ստորաբաժանումներից մեկը։ Նապոլեոնի «Հարյուր օրերի» ընթացքում Ուլանյան 3-րդ գունդը պարեկություն է իրականացրել Վերին Հռենոսում և մարտերին չի մասնակցել ։
Մոնարգա
Մոնարգա (Μoναργά, Boğaztepe), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
Ուլանների 3-րդ գունդ (Ավստրո-Հունգարիա)
Մարտական ուղի
1848-1849 թվականների հեղափոխական իրադարձությունների ժամանակ Ուլանյան 3-րդ գունդը գտնվում էր պահեստազորում և տեղակայված էր Իտալիայում։ Գնդի ստորաբաժանումները մասնակցեցին Վիչենցի առաջին կռվին, Սամակամպանեի (հունիսի 14-ին), Կուստոցուի և Լե Սեյո Վիի ճակատամարտերին։ Դեպի Միլան հետագա արշավանքի ժամանակ գնդապետ Վյուսի հրամանատարությամբ 2-րդ դիվիզիոնը կռվել է առաջին թևում և մասնակցել Դզելոբոուն-Պերսիկոյի կռիվներին։ Գունդը մեկ հեծելավաշտով մասնակցել է Օսոպոյի պաշարմանը։ 1849 թվականին ծառայություն է իրականացրել Պյոմոնտում՝ մասնակցելով մի քանի ճակատամարտերի և կատարելով տարածքի պաշտպանության ծառայություն։ Ավստրո-իտալա-պրուսական պատերազմի ժամանակ Ուլանյան 3-րդ գնդի 5 հեծելավաշտ Հյուսիսային բանակի 8-րդ կորպուսի կազմում ծառայություն են իրականացրել և կռվել Սկալիցեյի, Կյոնինգրեցի, Ցվիտաուի և Տոբիչաուի ճակատամարտերին ։
Մոնարգա
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ռստակես
Ռստակես XIV դարի 2-րդ կեսի հայ մանրանկարիչ և գրիչ։ Ապրել և ստեղծագործել է Վասպուրականում։ Կենսագրական տվյալներ գրեթե չեն պահպանվել։ 1397 թվականին Խիզանում ընդօրինակել և նկարազարդել է մեկ Ավետարան (Երևանի Մեսրոպ Մաշտոցի անվան Մատենադարան) որն ունի 20 տերունական, 4 ավետարանիչների պատկերներ, 10 խորան։ Ռստակեսի բացառիկ ինքնատիպ պատկերագրությունը կապվում է տեղական հնամենի սովորույթների ու ժամանակի պատկերացումների հետ։ Նկարիչը որոշակիորեն շեղվել է պատկերման կանոնական ձևերից։ Ռստակեսի գրաֆիկական գծաոճավորումը հասնում է մանևրայնության և շատ դեպքերում վերաճում ինքնակամ նախշազարդերի։ Ռստակեսի զարդանկարչական մտածողությունն արտահայտվել է թեմատիկ պատկերներում և լուսանցազարդերում, որոնց բարդ բուսական հորինվածքում պատկերված են իրական և ֆանտաստիկ կենդանիներ։ Դրանցից շատերը առնչվում են Ադթամարի Ա․ Խաչ եկեղեցու ռելիեֆների հետ։ Պատկերազարդումը տեսանելի է 705-րդ էջից առաջ՝ ներդիրում։ Գրական Հայկական մանրանկարչությունը (այբոմ), 1969։ Հակոբյան Հ․, Վասպուրականի մանրանկարչությունը, 1982։
Մոնարգա
Ըստ 2011 թվականի մարդահամարի տվյալների գյուղի բնակչությունը կազմում է 312 մարդ, հիմնականում՝ թուրքեր։
Ուլանների 3-րդ գունդ (Ավստրո-Հունգարիա)
Մարտական ուղի
Առաջին համաշխարհային պատերազմի տարիներին Ուլանյան 3-րդ գունդը կռվել է առաջնագծում՝ օգնելով հետևակին։ Ավստրո-Հունգարական կայսրության փլուզման նախաշեմին գնդին հրահանգվել է վերադառնալ Արևմտյան Գալիցիա։ Գունդը կազմալուծվել է 1918 թվականին։ Հայտնի չէ, արդյո՞ք գնդի կազմալուծումից հետո անձնակազմը ընդգրկվել է լեհական նորաստեղծ բանակ, թե՞ ոչ ։
Ռստակես
Արտաքին հղումներ
Կատեգորիա:Հայ մանրանկարիչներ
Մոնարգա
Ծանոթագրություններ
Կատեգորիա:Կիպրոսի գյուղեր
Ուլանների 3-րդ գունդ (Ավստրո-Հունգարիա)
Համազգեստ
Գնդի համազգեստը տարբեր տարիներին ենթարկվել է որոշակի փոփոխությունների։ Ստորև ներկայացված է համազգեստի տեսքի փոփոխություններն ըստ թվականների ՝
Կայազորեր
Ուլանյան 3-րդ գնդի կայազորերն են եղել ՝
Արտաքին հղումներ
Կատեգորիա:Ավստրիական կայսրության հեծելազորային գնդեր Կատեգորիա:Ավստրո-Հունգարիայի հեծելազորային գնդեր Կատեգորիա:Ուլանյան գնդեր Կատեգորիա:Ավստրո-Հունգարիայի զինված ուժեր
Վիկտոր Լյորինց
Վիկտոր Լյորինց (Lőrincz Viktor, ), հունգարացի հունահռոմեական ոճի ըմբիշ, աշխարհի և եվրոպայի առաջնությունների մրցանակակիր ։ Հունգարացի հայտնի ըմբիշ Թամաշ Լյորինցի կրտսեր եղբայրը։
Կենսագրություն
2019 թվականին Ղազախստանում կայանալիք Աշխարհի նախաօլիմպիական առաջնությունում մինչև 87 կգ քաշային կարգում Վիկտորը նվաճել է արծաթե մեդալ եւ ստացել օլիմպիական ուղեգիր։
2020 թվականի փետրվարին Իտալիայի մայրաքաղաքում ընթացող առաջնությունում մինչև 87 կգ քաշային կարգում Վիկտորը չեմպիոնական տիտղոսի համար գոտեմարտում պարտվել է ուկրաինացի Սեմյոն Նովիկովին և նվաճել Եվրոպայի առաջնության արծաթե մեդալ։
Արտաքին հղումներ
Կատեգորիա:Ըմբշամարտի աշխարհի առաջնության մեդալակիրներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Վերներ ֆոն Շուլենբուրգ
Ֆրիդրիխ-Վերներ Էրդման Մատտիաս Իոհան Բերնհարդ Էրիխ Գրաֆ ֆոն դեր Շուլենբուրգ (Friedrich-Werner Erdmann Matthias Johann Bernhard Erich Graf von der Schulenburg, ), գերմանացի դիվանագետ, ԽՍՀՄ-ում Գերմանիայի դեսպան (1934-1941)։ Հուլիսի 20-ին Ադոլֆ Հիտլերի դեմ կազմակերպված դավադրության մասնակից։
Ընտանիք և կրթություն
Հին գերմանական պալատական ընտանիքի ներկայացուցիչ, խաչակիր-ասպետ Վերներ- ֆոն դեր Շուլենբուրգի ժառանգներից, որը սպանվել է 1119 թվականին։ Փոխգնդապետ Բերնխարդ գրաֆ ֆոն դեր Շուլենբուրգի (1839-1902) տղան։ Ավարտել է Բրաունշվայգի Վիլհելմի գիմնազիան (1894)։ 1895 թվականին ծառաել է Պոտսդամի պոլկում։ Ուսումնասիրել է պետական իրավունք Լոզանի, Մյունխենի, Բեռլինի համալսարաններում, 1900 թվականին ստացել է պետա-իրավական գիտությունների դոկտորի աստճան։ 1908-1910 թթ. մաուսնացած է եղել Ելիզավետա Ֆոն Սոբբեեի հետ (1875-1955)։ Այս ամուսնության ընթացքում ծնվել է աղջիկը՝ Քրիստինա-Վերնֆրիդիս Christa-Wernfriedis ։ 1930-ական թվականներին ֆոն դեր Շուլենբուրգը ձեռք է բերել Ֆալկենբերգ ամրոցը ։
Դիվանագետ
Իր՝ պետական գործչի կարիերան սկսել է Բրաունշվեյգի կառավարությունում, 1901 թվականից ծառայության է մտել Արտաքին գործերի նախարաության հյուպատոսությունում։ 1903 թվականից Բարսելոնի գլխավոր հյուպատոսարանում՝ փոխհյուպատոս։ Հետագայում եղել է նմանատիպ պաշտոնների Պրահայում և Նեապոլում, 1906 թվականից Վարշավայում, որն այդ ժամանակ մտնում էր Ռուսական կայսրության  կազմի մեջ։ 1911 թվականից աշխատում էր որպես հյուպատոս Թբիլիսիում։
Առաջին համաշխարհային պատերազմի սկզբին վերադարձել է Գերմանիա և ծառայության է մտել պահեստային հրետանային գնդում, որպես կապիտան։ Մարնի ճակատամարտրց հետո (1914) նշանակվել է հրետանային մարտկոցի հրամանատար։ 1915 թվականից թուրքական բանակում կապի ոլորտում սպա, մասնակցել է «Վրացական լեգեոնի» ձևավորմանը, որի մեջ մտնում էին վրացի կամավորները, որոնք կռվում էին Ռուսաստանի դեմ։ Վերադառնալով դիվանագիտական աշխատանքին նա եղել է հյուպատոս Էրզրումում, գլխավորում էր գերմանական հյուպատոսական ծառայությունը Բեյրութում և Դամասկոսում։
1918 թվականին ուղարկվել Վրաստան՝ գերմանական պատվիրակության կազմում, մասնակցել է սոցիալ-դեմոկրատական (մենշևիկների) կառավարության հետ բանակցություններին, մեծ դերակատարություն է ունեցել գերմանա-վրացական պայմանագրի պատրաստման գործում, որը ապահովում էր Վրաստանի անկախությունը։ Տեղեկություն կա, որ Շուլենբուրգը օգնել է վրացական քաղաքական գործիչներին վրացիների անկախության հռչակման վերաբերյալ փաստաթղթերի կազման գործում։ 1918 թ.-ին պաշտոնապես ներկայացնում էր Գերմանիան Վրացական դեմոկրատական հանրապետությունում։ Պատերազմի ավարտից հետո Բյույուքադա կղզում ձերբակալվել է անգլիաական օկուպացիոն իշխանությունների կողմից, 1919 թ. վերադարձել է հայրենիք և զբաղեցրել է արտաքին գործերի նախարարի խորհրդականի պաշտոնը։ Պատերազմում կատարած ծառայության համար արժանացել է Երկաթե խաչի պարգևին։ 1922-1931 թթ. եղել է Թեհրանում, որպես դեսպան։ Որպես դեսպան նա երեք անգամ այցելել է հին իրանական քաղաք Պերսեպոլիս, որի մասին պահպանվել է հուշաքար։ 1931-1934 թթ. եղել է դեսպան Բուխարեստում։
Դեսպան Մոսկվայում
1934 թվականին նշանակվել է Գերմանիայի դեսպան Մոսկվայում։ Նա սկզբում դրական վերաբերմունք ուներ Հիտլերի իշխանության նկատմամաբ, որը արտահայտվում էր Շուլենբուրգի ՆՍԳԲԿ մտնելով, սակայն շուտով Շուլենբուրգի վերաբերմունքը փոխվում է։ Եղել է խորհրդա-գերմանական մերձեցման կազմակերպիչներից մեկը 1939 թվականին։ Եղել է Օտտո ֆոն Բիսմարկի արտաքին քաղաքականության կողմնակիցը, որը կարծում էր, որ Գերմանիայի արտաքին քաղաքականության ամենամեծ սխալները կարող են լինել երկու ճակատով պատերազմելը և պատերազմը Ռուսաստանի հետ։ Հանդես էր գալիս Խորհրդային միության և Գերմանիայի միջև համագործակցության համար։ Մասնակցել է խորհրդա-գերմանական չհարձակման պակտի կնքմանը 1939 թվականի օգոստոսի 23, ինչպես նաև սահմանի և ընկերության մասին պայմանագրի ստորագրմանը 1939 թվականի սեպտեմբերի 28-ին։
Գուստավ Հիլգերի հիշագրությունների համաձայն, որը այդ ժամանակ ծառայում էր դեսպանատանը «Երերորդ ռեյխի դեսպանությունում շատ քիչ էր զգացվում նրա ներկայությունը։ Սկզբում կադրային փոփոխություններ չիրականացվեցին։ Բարեբախտաբար ոչ Նադոլնին, ոչ նրան հաջորդողը՝ Շուլենբուրգը չեն եղել իրական նացիստներ, հետևաբար նրանք դեսպանատան ներկայացուցիչներից չէին պահանջում ապացույցներ, որը ցույց կտար նացիստական կուսակցության նկատմամբ իրենց լոյալությունը։ Շուլենբուրգը նույնիսկ ինքը իրեն չէր ծանրաբեռնում այնպիսի ելույթներ գրելու համար, ինչպիսիք էին օրինակ Ֆյուրերի ծննդյան օրվան նվիրված ելույթները, նա այդ գործը հանձնարարում էր կուսակցական ղեկավար անձանց և հետո մեծ ձանձրույթով կարդում այն» ։
1941 թվականի գործունեությունը
Դեմ էր Խորհրդային միության հետ պատերազմին, 1941 թվականին ջանքեր էր գործադրում պատերազմի կանխման համր։ Բեռլինում տեղեկություն էր տվել, որ Խորհրդային միությունը ունի հզոր բանակ և մեծ ինդուստրիալ ռեսուրսներ։ 1941 թվականի մայիսին Մոսկվայում երեք անգամ հանդիպել է Բեռլինում Խորհրդային լիազոր ներկայացուցիչ Վլադիմիր Դեկանոզովին։ Կա տեսակետ, որի համաձայն առաջին հանդիպման ժամանակ՝ մայիսի 5-ին, Շուլենբուրգը իր զրուցակցին հայտնել է գալիք պատերազմի մասին և նույնիսկ նշել է դրա ամսաթիվը։ Այդպես, պատմաբան Կումանևի հրատարակության մեջ («Правда», 22 հունիս 1989) բերվում է Շուլենբուրգի հետևյալ արտահայտությունը «22-ին՝ լուսաբացին…», հղում անելով ՀԱՄԿ(բ)Կ ԿԿ քաղբյուրոյի անդամ  Անաստաս Միկոյանին։
Միկոյանը այդ հանդիպմանը չէր մասնակցել և տեղեկությունը կարող էր ստանալ Ստալինից, ով ըստ Միկոյանի հայտարարել էր Քաղբյուրոյի նիստում՝ «կարող ենք համարել, որ ապատեղեկատվությունը տարածվել էր դեսպանների մակարդակով»։ Միկոյանի կողմից հրատարակված հուշագրությունների տեքստում այս իրադարձությունները այլ կերպ են ներկայացված՝«Շուլենբուրգը տեղեկացրեց Դեկանոզովին, որ մոտակա ժամանակներում Հիտլերը կարող է հարձակվել ԽՍՀՄ-ի վրա և խնդրում էր այդ մասին տեղեկացնել Ստալինին»։ Այդպիով, պատերզմի սկսման ամսաթիվը (որը դեռևս մայիսի սկզբին որոշված չէր) չէր նշվել։ Հանդիպման վերաբերյալ պահպանված հոդվածում (որին մասնակցում էին նաև գերմանական դեսպանության խորհրդական Հիլգերը և Կենտրոնական եվրոպական բաժնի ժողովրդական կոմիսար Պավլովը) չկա տեղեկություն Շուլենբուրգի կողմից պետական գաղտնիք հայտնելու վերաբերյալ։ Այնուամենայնիվ, դեսպանը դուրս էր եկել իր լիազորությունների սահմաններից։ Գաբրիել Գորեցկին իր գրքում՝ «Миф „Ледокола“: Накануне войны» գրում է՝
Ըստ էության, Շուլենբուրգը հաղորդել էր իր խորհրդականին ռազմական գործողությունների սկսման վերաբերյալ, անելով դա շատ զգույշ ձևով (հղումներ տալով բամբասանքներին)։ Այդպիսով նա ուզում էր դրդել խորհրդային իշխանություններին, որպեսզի նրանք դրական քայլեր ձեռնարկեն երկկողմանի հարաբերություններում, որոնք կարող էին կանխել պատերազմը։ Հաջորդ հանդիպումների ժամանակ (մայիսի 9-ին և 12-ին) քննարկվեցին այնպիսի հարցեր որոնք կրում էին հետևյալ բնույթը՝ Դեկանոզովը առաջարկեց հրապարակել համատեղ կոմյունիկե, այն բանի մասին, որ երկու երկրների միջև զարգացող կոնֆլիկտը «չունի հիմքեր և տարածվում է ԽՍՀՄ-ի և Գերմանիայի տարրերի վրա»։ Շուլենբուրգը, իր հերթին, հայտարարեց, որ Ստալինը կարող էր նամակ ուղարկել Հիտլերին, որը կպարունակեր առաջարկ հրապարակել այդ կոմյունիկեն։ Սակայն այդ առաջարկը այդպես էլ չի ընդունվում .։
1941 թվականի հունիսի 22-ի երեկոյան Շուլենբուրգը Բեռլինից ստացավ հեռագիր, որը պարունակում էր Խորհրդային միությանը պատերազմ հայտարարելու մասին տեքստը։ Առավոտյան հինգն անց կես, ռազմական գործողույթւոնները սկսելուց երկու ժամ անց, Շուլենբուրգը այցելեց Արտաքին գործերի ժողովրդական կոմիսարիատ և Մոլոտովին հանձնեց պատերազմի հայտարարման վերաբերյալ նոտան (Մոլոտովի խոսքերով Շուլենբուրգը եկել էր ավելի շուտ, մոտավորապես երկուսն անց կես, ոչ ուշ քան ժամը երեքը ):
Կյանքի վերջին տարիները, դավադրությունը և մահը
Հիտլերի դեմ կազմակերպված դավադրության մասնակիցն էր։ Դիտարկվում էր, որպես հակահիտլերյան ընդդիմություն, որպես արտգործնախարարի հավանական թեկնածու (Ուրլիխ ֆոն Խասսելի հետ միասին)։ Ցանկություն էր հայտնել անցնել սահմանից այն կողմ, որպեսզի դավադիրների անունից պայմանավորվեր ԽՍՀՄ հետ պատերազմի դադարեցման համար։ 1944 թվականի հուլիսի 20-ի Շտաուֆֆենբերգի չստացված մահափորձից հետո Շուլենբուրգը ձերբակալվեց և բանտարկվեց Բեռլինի Պլյոտցենզեի բանտում, որտեղ 1944 թվականի նոյեմբերի 10-ին ենթարկվեց մահապատժի կախաղանի միջոցով։
Արտաքին հղումներ
Կատեգորիա:Գերմանացի դիվանագետներ Կատեգորիա:Հումբոլդտի համալսարանի շրջանավարտներ Կատեգորիա:Գերմանիայի դեսպաններ Կատեգորիա:Մահապատժի դատապարտվածներ Կատեգորիա:Գերմանացի ակտիվիստներ Կատեգորիա:Գերմանիայի քաղաքական գործիչներ
Ձյուդոն 2016 ամառային օլիմպիական խաղերում
2016 թ. Ամառային օլիմպիական խաղերում ձյուդոյի մրցումներն անցկացվել են օգոստոսի 6-ից 12-ը։ 386 մարզիկներ խաղարկում էին մեդալների 14 հավաքածու, որոնցից 7-ը` տղամարդիկ։
Աղբյուր
Կատեգորիա:Ձյուդոն ամառային օլիմպիական խաղերում Կատեգորիա:Ամառային օլիմպիական խաղեր 2016
Սեղան (կահույք)
Սեղան, բարձրացված հորիզոնական կամ թեք մակերես, նախատեսված նրա վրա առարկաներ դնելու և (կամ) աշխատանք կատարելու, սնվելու, խաղերի, նկարչության, սովորական և ուրիշ գործողությունների համար նախատեսված կահույքագործական արտադրանք ։
Մեծ տարածում ունեն ուղղանկյուն մակերեսով և 4 հենակետով (ոտքերով) սեղանները։ Նաև կան շրջան, եռանկյուն, բազմանկյուն երեսով, ինչպես նաև կորագիծ եզրերով։ Հենակների քանակը ևս կարող են լինել տարբեր։ Գոյություն ունեն նաև առանց հենակների սեղաններ (կախովի, ծալովի և այլն)։ Սեղանները կարող են ունենալ ինչպես հարթ, այնպես էլ թեք հարթություններ (այդ թվում կառավարվող թեքությամբ)։
Սեղանները կարող են ունենալ նաև դարակներ և հավելյալ մակերես տարբեր առարկաներ, այդ թվում սեղանի գործիքներ և սեղանի համար նախատեսված այլ առարկաներ պահպանելու համար։
Սեղանները կարող են ինել ձևափոխվող, օրինակ ծալվող և շարժական մակերեսով (շարժական սեղաններ), հնարավոր է փոխել նրա ֆունկցիոնալ նշանակությունը և (կամ) չափերը տարբեր դետալներ (տարրեր) ձևափոխելով ։ Սեղանները պատրաստում են փայտից, երկաթից, ապակուց և այլ նյութերից։
Գրականություն
Лавонен Н. А. Стол в верованиях карелов / Институт языка, литературы и истории, Карельский научный центр РАН. — Петрозаводск: Периодика, 2000. — 176 с.
Կատեգորիա:Կահույք
Օբուդա (կղզի)
Օբուդա (Óbudai), Դանուբի ջրատարածության ամենամեծ կղզին։ Գտնվում է Բուդապեշտի տարածքում` Օբուդա շրջանում։ Հայտնի է որպես հանգստի գոտի։ 1993 թվականից կղզում անցկացվում է երաժշտական ամենամյա Սիգետ փառատոնը։
Աշխարհագրական դիրք
Կղզին առաջացել է Դանուբի ջրերի բերած ապարներից։ Սկզբնականում այն եղել է խութ` կազմված հողի իրար միացված երկու շերտերից։ Կղզին գտնվում է Դանուբի 1651-1654 մ տարածքում։ Մակերեսը 108 հա է, երկարությունը` 2750 մ, լայնությունը` ոչ ավելի քան 500 մ։ Կղզին գտնվում է Դանուբի ափից 70-80 մ հեռավորության վրա։ Այնտեղ կարելի է հասնել կղզու արևմտյան մասում գտնվող կամրջով։ Օբուդայի հյուսիսային մասով անցնում է Ույպեշտսկի երկաթուղային կամուրջը, հարավային մասով` Արպադա կամուրջը, որ միացնում է Բուդան ու Պեշտը։
Մինչև 19-րդ դար
Օբուդա կղզին վաղ շրջանում մտել է հին հռոմեական Աքվինկում քաղաքի կազմում, որտեղ 89 թվականին տեղակայվել էին հռոմեական լեգեոնները։ 106 թվականին Աքվինկումը հռչակվել է պատմական Պանոնիայի մայրաքաղաք։ 2-րդ դարի վերջին քաղաքի բնակչությունը կազմել է 40.000 մարդ։ Հռոմեացիները լքել են քաղաքը 409 թվականին, իսկ կղզում Մատյաշ Հունյադիի օրոք հիմնվել է որսորդական տուն։ 17-րդ դարից կղզին, ինչպես և Օբուդա քաղաքը պատկանել են Զիչի ազնվականական տոհմին։
19-րդ դար
19-րդ դարում իշխան Իշտվան Սեչենյին կղզում հիմնել է նավաշինական գործարան, որտեղ առաջին նավը կառուցվել է 1836 թվականին։ Դա «Արպադ» շոգենավն էր։ Նույն թվականին կղզում հայտնաբերվել են հին հռոմեական ամրություններ։ Կղզու 28 հա տարածքը հատկացվում է նավաշինական գործարանին, իսկ մնացած հողատարածքն օգտագործվում է գյուղատնտեսական նպատակով։ Մինչև 1858 թվականը կղզի կարելի էր հասնել միայն շոգենավով, քանի դեռ չէր կառուցվել առաջին կամուրջը։
20-րդ դար
1900-ական թվականներին Օբուդան սկսեցին անվանել Մեծ կղզի, ապա Նավաշինարան-կղզի։ Շուտով նավարդյունաբերությունը կղզում դադարեցվում է. նավահանգիստն անցնում է հունգարական զբոսանավային ակումբին։ Գործարանի տեղում պեղումների արդյունքում հայտնաբերվում են Հադրիանոսի պալատի ավերակները։ 1960-ական թվականներին կղզում սկսում են գազար աճեցնել, իսկ 1967 թվականին կառուցվում է բետոնե կամուրջ։ 1973 թվականին Օբուդա - Բուդա - Պեշտ համագործակցության 100-ամյակի շրջանակներում բացվում է Մայիսի 9-ի այգին, որ զբաղեցնում է 18.000 մ² մակերես։ Այգու տարածքում կային բազմաթիվ խաղահրապարակներ, որոնք 1999 թվականին գրեթե ամբողջությոամբ այրվեցին, իսկ 2004 թվականին ընդհանրապես հանվեցին։ Դեռևս չեն վերականգնվել թենիսի վեց դաշտերը։
Մեր օրերում
1993 թվականից կղզում կազմակերպվում է երաժշտական ամենամյա Սիգետ փառատոնը (Sziget, բառացի` կղզի), որ խոշորագույններից մեկն է Եվրոպայում։ Սկզբնապես փառատոնը կոչվում էր Diáksziget (` Ուսանողական կղզի)։ Այն սկզբնավորել են Կարոլ Գերենդայը և Պետեր Մյուլլեր Սյամին։ Մինչև 1997 թվականը փառատոնի ֆինանսական ծախսերը հոգում էին կազմակերպիչ էնտուզիաստները։ 1996-2001 թվականների փառատոնի կազմակերպվում էր Պեպսի ընկերության հովանավորությամբ, ինչի համար էլ սկսեց կոչվել Pepsi Sziget: 2002 թվականից այն հայտնի է Սիգետ փառատոն անունով։
Կենդանական և բուսական աշխարհ
Կղզու զգալի մասը ներկայումս էլ զբաղեցնում է այգին` արհեստական թփերով ու ծաղիկներով։ Կղզու հյուսիսային մասում հանդիպում են մեծ թվով ջրային թռչուններ։ Արևմտյան մասում իր նախնական տեսքով պահպանվել է անտառը, որ ձգվում է մոտ 1.5 կմ։ Անտառը հայտնի է իր սպիտակ բարդիներով։ 1994 թվականին անտառին պարկի կարգավիճակ է շնորհվել։ Այստեղ աճում են նաև սև բարդի, մեծ և փոքր թեղիներ, ինչպես նաև «Մաֆուսաիլ» անունով սպիտակ ուռենին, որ 200 տարեկան է։
Թռչուններից հանդիպում են մանրաբազե, կանաչ փայտփոր, շամփրուկներ, գորշ ագռավ, կռնչան բադ, անտառային աղավնի։ Միջատներից հանդիպում են բզեզներ։
Արտաքին հղումներ
Կատեգորիա:Բուդապեշտ Կատեգորիա:Դանուբ գետի կղզիներ
Լյոսային սարավանդ
Լյոսային սարավանդ, Լյոսային գավառ, բնական մարզ Չինաստանում, Հուանհե գետի միջին հոսանքի ավազանում։ Տարածությունը մոտ 430 հզ. կմ2 է, գերակշռող բարձրությունը՝ 1200—1500 մ, առավելագույնը՝ 2500 մ՝. Մակերևույթը խիստ կտրտված է։ Կլիման բարեխառն է, չոր, ցուրտ ձմեռով և շոգ ամառով։ Հունվարի միջին ջերմաստիճանը հասնում է —8 °C, հվ-ում՝ —4 °C, հուլիսին հս-ում 22 °C է, հվ-ում՝ 24 °C: Տարեկան տեղումները 250—500 սմ են։ Մշակում են բամբակ, ցորեն, կորեկ։ Կան քարածխի, երկաթի, նավթի, այրվող թերթաքարերի, գիպսի, աղի հանքավայրեր։ Քաղաքներն են՝ Սիանը, Տայյուանը, Լանչժոուն։
Կատեգորիա:Չինաստանի աշխարհագրություն
Global Finance (ամսագիր)
Global Finance, անգլալեզու ֆինանսական ամսագիր։ Ձեռնարկատերերի համար հրատարակվող Venture ամսագրի հիմնադիր և նախկին հրատարակիչ Ժոզեֆ Դ. Ջարապուտոն, 1987 թվականին միավորվել է Կարլ Գ. Բուրգենի, Ստեֆան Սպահնի, Հ. Ալեն Ֆերնալդի և Պաոլո Պաներայիի հետ` ֆինանսական գլոբալիզացիայի մասին ամսագիր հրատարակելու համար ։ Ամսագրի առաջնային թիրախային լսարանը կազմված է նախագահներից, գործադիր տնօրեններից, ֆինանսական տնօրեններից, գանձապահներից և այլ ֆինանսական ծառայողներից։ Ամսագիրը տարածվում է 158 երկրում, 50.050 համաշխարհային բաժանորդների շրջանում, որոնք հավաստագրված են BPA Worldwide-ի կողմից։
Gfmag.com կայքը, որը գործարկվել է 2009 թվականին, թիրախավորում է լավագույն ֆինանսական վեբ-օգտվողների լսարանը, որն ավելացնում է ամսագրի հասանելիությունը։ Gfmag.com-ը առաջարկում է վերլուծություններ, հոդվածներ և մրցանակներ, որոնք միջազգային ֆինանսների ոլորտում 22 տարվա փորձի ժառանգությունն են և ապահովում է տվյալների արժեքավոր բազա 192 երկրների վերաբերյալ։
«Global Finance media» ընկերության բաժնետոմսերի մեծամասնության սեփականատերը իտալական հրատարակչական Class Editori Group SpA ընկերությունն է, որը հրատարակում է ֆինանսական երկու ամսագիր, լայֆսթայլ ամսագրեր, լրատվական գործակալություններ, թվային հեռուստատեսություններ և այլն։ Մյուս խոշոր բաժնետերը Ժոզեֆ Դ. Ջարրապուտոն է։
Global Finance-ն գրասենյակներ ունի Նյու Յորքում, Լոնդոնում, Միլանում և Ռիո դե Ժանեյրոյում։
Նկարագրություն
Global Finance-ը հաղորդում է միջազգային ֆինանսների ոլորտի վերաբերյալ` ընդգրկելով այնպիսի թեմաներ, ինչպիսիք են կորպորատիվ ֆինանսները, համատեղ ձեռնարկությունները, մեծ շուկաները, ներդրողների հարաբերությունները, արտարժույթները, բանկերը, ռիսկերի կառավարումը, պահառությունը, ուղղակի ներդրումները և ֆինանսներ կառավարումը ։
Ամսագիրը նաև անցկացնում է մի շարք մրցանակների հանձնման արարողություններ ամբողջ տարվա ընթացքում` պարգևատրելու հաղթող ֆինանսական հաստատություններին և ընկերություններին։ Այս արարողություններից ամենամեծը տեղի է ունենում Արժույթի միջազգային հիմնադրամի և Համաշխարհային բանկի տարեկան հանդիպումների ժամանակ։
Աշխարհի լավագույն բանկեր
Ամեն տարի ամսագիրը հրատարակում է «աշխարհի լավագույն բանկերի» ցանկը։ Global Finance-ը նկարագրում է դասակարգման աղյուսակը. «Հաղթողները միշտ չէ, որ ամենամեծ բանկերն են, այլ լավագույնն են. նրանք, որոնք ունեն այն հատկությունները, որոնք կորպորացիաները պետք է փնտրեն` բանկ ընտրելիս։ Սրանք ռիսկերի կառավարման արդյունավետ համակարգ, որակի սպասարկում և կորպորատիվ ոլորտում լավագույն փորձ ունեցող բանկեր են» ։
Աշխարհի ամենաապահով բանկեր
Ամսագիրը հրատարակում է նաև աշխարհի ամենաապահով հիսուն բանկերի վարկանիշային աղյուսակը։
Արտաքին հղումներ
Կատեգորիա:Ամերիկյան ամսագրեր
Մուսուլիտա
Մուսուլիտա (Μουσουλίτα, Kurudere), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Հոլոքոստը Ռումինիայում
Հոլոքոստը Ռումինիայում, հրեաների ու գնչուների հալածանքներն ու ոչնչացումը Ռումինիայի տարածքում Երկրորդ համաշխարհային պատերազմի ընթացքում։
Արտաքսում և սպանություններ
Բուկովինայի ու Բեսարաբիայի համակենտրոնացման ճամբարներ առաջինը հասել են գնչուները։ Ռումինիայում ձերբակալվել է 30 000 գնչու, ևս 6100-ը ձերբակալվել է Մոլդովայում և Ուկրաինայում ։ Նրանց մեծ մասը տեղափոխվել է նախկին Մոլդովայի Ինքնավար Խորհրդային Սոցիալիստական Հանրապետության տարածքում ձևավորված Տրանսնիստրիա և հավաքվել Տիրասպոլի մոտ գտնվող համակենտրոնացման ճամբարներում։ Համակենտրոնացման ճամբարների 25 հազար գնչու կալանավորներից զոհվել է շուրջ 11 հազարը ։ Նրանցից հետո Բեսարաբիայի ու Բուկովինայի նահանգների համակենտրոնացման ճամբարներ են սկսել բերել ռումինացի ու տեղացի հրեաներին ։
Սեպտեմբերի 7-ին Անտոնեսկուն ասել է, որ հրեաներին պետք է արտաքսել Դնեստրից այն կողմ։ Այդպիսի զանգվածային տեղահանության համար մշակվել են հատուկ պլան և ուղիներ։ Կալանավորված բոլոր հրեաները պետք է գնային ոտքով (մահվան երթ), իսկ հետ մնացողներն ու գնալ չկարողացողները պետք է գնդակահարվեին տեղում։ Նման գնդակահարություններ անցկացնելու համար ճանապարհի երկայնքով՝ մեկը մյուսի 10 կմ հեռավորության վրա, փորվել են հարյուրական մարդու համար նախատեսված փոսեր։ Գնդակահարվածներին նետել են այդ փոսերը։ Դեկտեմբերի 9-ին գնչուներին ու հրեաներին Բեսարաբիայի ու Բուկովինայի համակենտրոնացման ճամբարներից ամբողջովին տեղափոխել են Տրանսնիստրիայի համակենտրոնացման ճամբարներ ։ Նրանց են միացել տեղացի հրեաները, մասնավորապես Օդեսայից, ինչպես նաև Հարավային Բուգի ձախ ափից.
Սակայն ռումինական ղեկավարությունը չէր սպասում կալանավորների այդպիսի մեծ քանակ։ Տրանսնիստրիայի ճամբարները գերլցվել են, ինչի պատճառով շարասյուներն ստիպված են եղել անցնել մի ճամբարից մյուսը։ Համակենտրոնացման ճամբարներում հաճախ չեն եղել կառույցներ ու պարենամթերք, և հրեաները մահացել են սովից ու ցրտից։ Հատկապես բարձր է եղել մահացության աստիճանը 1941-1942 թվականների ձմռանը։ Սովի ու հիվանդությունների պատճառով կալանավորները մահացել են։ Մահացածները չեն թաղվել, ինչը հանգեցրել է հիվանդությունների նոր բռնկումների ։ Տրանսնիստրիայի Գոլտա ժուդեցում (շրջանում) եղել է ամենավատ դրությունը։ Այդ շրջանն ստացել է «մահվան թագավորությունը» ոչ պաշտոնական անունը, որովհետև այնտեղ էին գտնվում Ռումինիայի խոշորագույն մահվան ճամբարները։ Դրանք են եղել Բոգդանովկան, Դոմանևկան, Ակմաչետկան և Մոստովոեն։ 1941-1942 թվականների ձմռանն այդ ճամբարներում կատարվել են հրեաների զանգվածային գնդակահարություններ։ Հարավային Բուգի ափին մի քանի օրվա ընթացքում գնդակահարվել է 40 000 կալանավոր, ևս 5000 մարդ կենդանի այրվել է Բոգդանովկայում ։
Գնդակահարությունների դադարեցում
Իրադրությունը փոխվել է 1942 թվականի փետրվարից հետո, երբ ռումինական ղեկավարությունը հրաման է տվել դադարեցնել հրեաների զանգվածային գնդակահարություններըժ ։ Տրանսնիստրիայի գետտոներում ու համակենտրոնացման ճամբարներում ռումինական կառավարության աջակցությամբ սկսել են ձևավորվել կառավարման մարմիններ։ Յուրաքանչյուր ճամբար կամ գետտո ղեկավարել է «համայնքի նախագահը», որին ենթարկվել են խիստ կառուցված սոցիալական ծառայություններն ու տնայնագործական արտադրությունը։
Տրանսնիստրիայի հյուսիսային մասում (Միգիլյով-Պոդոլսկից հյուսիս և արևելք) հրեաները (ինչպես տեղի բնակիչները, այնպես էլ արտաքսվածները) մեծ մասամբ գտնվել են ոչ թե ճամբարներում, այլ գետտոյում, ինչը որոշակիորեն թեթևացրել է նրանց դրությունը։ Մի շարք քաղաքներում ու բնակավայրերում (օրինակ՝ Մոգիլյով-Պոդոլսկիում, Ջուրինում, Շարգորոդում) ստեղծվել են հրեական կոմիտեներ, որոնց կազմում ներառվել են տեղացի հրեաների ներկայացուցիչները և Բեսարաբիայի ու Բուկովինայի համայնքների առաջնորդները։ Երբեմն նման կոմիտեներ նշանակել է ռումինական ղեկավարությունը, և այդ դեպքերում այն եղել է յուդենրատի նման։ Կոմիտեները կազմակերպել են հասարակական խոհանոցներ, հացի փռեր, օճառի գործարաններ, հիվանդանոցներ, որբերի ապաստարաններ, արհեստագործական ու սպառողական կոոպերատիվներ, փոստային բաժանմունքներ, վարել են ծնունդների ու մահերի հաշվարկը։ Հրեա բժիշկները փորձել են պայքարել համաճարակների դեմ։
Ազատության մեծ մնացած ռումինացի հրեաները պարբերաբար պարենային օգնություն են ուղարկել Տրանսնիտրիա։ Ռումինիայի հրեաների խորհուրդը կազմակերպել է Օգնության ինքնավար կոմիտե։ 1943 թվականի հունվարի սկզբին ռումինացի հրեաների պատվիրակությունը Ֆ. Շրագայի գլխավորությամբ թույլտվություն է ստացել այցելել Տրանսնիստրիա և այնտեղի հրեաների դրության վերաբերյալ նրանց հաշվետվությունը թարգմանվել է մի քանի լեզվով և ուղարկվել տարբեր երկրների հրեական կազմակերպություններին։
Ինքնավար կոմիտեին 1943 թվականից ֆինանսական օգնություն են ցույց տվել Ջոյնթը, Համաշխարհային հրեական կոնգրեսը, ՕԶԵ-ն և Ստամբուլում գտնվող Փրկության կոմիտեն, որ գործել է համաշխարհային Սինոնիստական կազմակերպությանը կից։
1942-1943 թվականներին առավել մեծ վտանգ է սպառնացել քաղաքների ու օկուպացիայի ռումինական գոտին գերմանականից բաժանով Հարավային Բուգին մոտ տեղակայված բնակավայրերի հրեաներին. գերմանական ջոկատները բազմիցս անցել են գետն ու կազմակերպել հրեաների շուրջկալներ։ Նրանց սպանել են տեղում կամ անցկացրել են գետի մյուս ափն ու ուղարկել հարկադիր աշխատանքների, որոնց ավարտից հետո գնդակահարել են։ Այդպես միայն 1942 թվականի աշնանը սպանվել է շուրջ հազար մարդ։ Երբեմն հենց ռումինական ղեկավարությունը հրաների խմբեր են ուղարկել հարկադիր աշխատանքներ կատարելու օկուպացիայի գերմանական հատվածում, որտեղ նրանց գրեթե միշտ ոչնչացրել են, մասնավորապես այդպես է վարվել Տուլչինի ու նրա ծայրամասերի վարչության ղեկավարը։ 1942 թվականի հոկտեմբերի 20-ին գերմանացիները ոչնչացրել են Բար քաղաքի գետտոյի հրեաներին, ընդ որում՝ զոհվել է շուրջ 12 հազար մարդ։ Վիպնյարկա համակենտրոնացման ճամբարի կալանավորներին որպես կերակուր տրվել է թունավորված բակլա, որն առաջացրել է կաթվածահարություն կամ մահ։ 1943 թվականի դեկտեմբերին Ռումինիայի ներքին գործերի նախարարությունը հայտնել է կառավարությանը, որ կենդանի է մնացել 50 740 հրեա Տրանսնիստրիա արտաքսվածներից (իրականում՝ շուրջ վաթսուն հազար)։
1943 թվականի հունիսին Անտոնեսկուն հանձնարարություն է տվել Տրանսնիստրիայից տարեցների, այրիների, Առաջին համաշխարհային պատերազմի հաշմանդամների ու նախկին բանակային սպաների վերադարձի վերաբերյալ։ Գերմանացի խորհրդատուների պնդմամբ Տրանսնիստրիայի իշխանությունները մինչև դեկտեմբեր սաբոտաժի են ենթարկել այդ հրամանի կատարումը, սակայն դրանցից հետո մեկուկես հազար հրեաներ հնարավորություն են ստացել վերադառնալու Դորոխոյ։
1944 թվականի փետրվարին, երբ խորհրդային բանակի ճնշման տակ նահանջող գերմանական զորքերը դիրք են գրավել Տրանսնիստրիայում, Անտոնեսկուն դիմել է գերմանական հրամանատարությանը՝ պահանջելով անկարգություններ թույլ չտալ հրեաների նկատմամբ։ Այդ պահանջը հիմնականում կատարվել է, և միայն Տիրասպոլում սպանվել են քաղաքային բանտում պահվող շուրջ հազար հրեաներ։ 1944 թվականի մարտի 15-ին խորհրդային զորքերն անցել են Հարավային Բուգն ու մի քանի օրում մոտեցել Դնեստրին։ Այդ ընթացքում հրեական հանձնաժողովը, որը եկել էր Բուխարեստից, կարողացել է Ռումինիա տեղափոխել 2518 հրեաների Տիրասպոլից ու Բալտայից։ Դրանից առաջ Յասիի էին տեղափոխվել 1846 հրեա որբեր Տրանսնիստրիայից։ Մինչև ապրիլի կեսերը Հարավային Բուգի ու Դնեստրի միջև ընկած ողջ տարածքն ազատագրվել է խորհրդային զորքերի կողմից ։
Զոհերի թիվ
Ըստ ռումինական կողմի պնդման՝ Բուկովինայի, Բեսարաբիայի ու Տրանսնիստրիայի ռումինական վարչությունն օկուպացիայի ողջ ընթացքում ճամբարներում ոչնչացրել է 270 000 մարդ։ Երբ խորհրդային բանակն անցել է Հարավային Բուգն ու հասել գետի աջ ափը, Անտոնեսկուն շտապ հրամայել է հանել սպանված հրեաների մարմիններն ու այրել ։ Միևնույն ժամանակ, ըստ ոչ ստույգ տվյալների՝ միայն 1941-1942 թվականների ձմռանը առանձին վերցված Տրանսնիստրիայի տարածքում սպանվել է 250 000 հրեա։ 1944 թվականին Ռումինիայի կողմից օկուպացված խորհրդային տարածքներում կենդանի է մնացել 50 000 հրեա և 15 000 գնչու։ Գերմանացիների համեմատությամբ ռումինացիները ցուցաբերել են պակաս դաժանություն, ինչի շնորհիվ Տրանսնիստրիայի տարածքում է փրկվել ԽՍՀՄ օկուպացված տարածքներում կենդանի մնացած հրեաների 70 %-ը ։
Ռումինիայի տարածքում 1947 թվականին հաշվվել է 428 300 հրեա, իսկ 1944-1947 թվականներին վերապրածների մի մասը հեռացել էր երկրից ։
Հանցագործությունների հետաքննություն
Հոլոքոստի ժամանակ կատարված հանցագործությունների հետաքննությունը Ռումինիայում սկսվել է 1946 թվականին։ Դատարանի առաջ է կանգնել 2700 կասկածյալ, որոնցից 668 մարդ դատապարտվել է, իսկ մնացածներն ազատ են արձակվել ապացույցների բացակայության պատճառով ։
Աշխարհի արդարակյացներ
2016 թվականի հունվարի 1-ի տվյալներով՝ Ռումինիայի 60 քաղաքացիներ ճանաչվել են աշխարհի արդարակյացներ Հոլոքոստից հրեաներին փրկելուն օգնելու համար ։
Հոլոքոստի ժխտումը Ռումինիայում
Ռումինիայում կոմունիստական վարչակարգի անկումից հետո ազգայնական տրամադրություններ ունեցող ռումինացի պատմաբանների մի մասն արդարացրել է հրեաների ցեղասպանությունն ու Անտոնեսկուի ռեժիմի հանցագործությունները, իսկ ոմանք ընդհանրապես ժխտում են ցեղասպանությունը ։ 2003 թվականի հունիսին Ռումինիայի կառավարությունը հայտարարել է, որ Ռումինիայում Հոլոքոստ չի եղել ։ Հրեական համայնքի վրդովմունքն է առաջացրել 2012 թվականին Դան Սովի նշանակումը նախարարի պաշտոնում, որը պնդել է, թե «ոչ մի հրեա չի տուժել Ռումինիայի տարածքում» Երկրորդ համաշխարհային պատերազմի ժամանակ ։
Արտաքին հղումներ
Կատեգորիա:Հոլոքոստն ըստ երկրի